Okresná prokuratúra Bardejov 
Kellerova 7, 085 43 Bardejov

Sp. zn. : Pv 256/12/7701	Bardejov, 8.7.2013
EEČ : 2-54-68-2013

U Z N E S E N I E

Trestná vec:	obvinený XXXXX  
Prečin:	ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
	povolanie: vodič
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.5.2012, spisová značka Pv 256/12/7701, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 15.04 2012 v čase o 17.04 hod. ako vodič viedol v stave vylučujúcom spôsobilosť na vedenie motorového vozidla, ktorý si privodil požitím  alkoholických nápojov osobné motorové vozidlo zn. VW Transporter Caravelle, M1 ev .č. XXXXX po štátnej ceste II/545 v smere od Bardejova na Prešov kde v katastri obce Raslavice okr. XXXXX, prekročil rýchlosť 50 km/hod. a bola mu nameraná rýchlosť 78  km/hod. kde bol bol zastavený a kontrolovaný hliadkou Okresného riaditeľstva PZ okresného dopravného inšpektorátu, a pri dychovej skúške na zistenie požitia alkoholických nápojov el. meračom Dräger7410 ev. č. ARFH-0143 mu bola nameraná koncentrácia alkoholu 0,49 mg/l etylalkoholu na liter vydychovaného vzduchu.

Uznesením prokurátora Okresnej prokuratúry XXXXX zo dňa 14.5.2012, spisová značka Pv 256/12/7701, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením  povereného príslušníka Okresného riaditeľstva PZ, Okresného dopravného inšpektorátu v Bardejove   sp. zn. ORP-28/DI-BJ-2012   zo dňa 15. 04. 2012   bolo podľa § 206 ods. 1 Tr. por. vznesené obvinenie XXXXX pre prečin  ohrozenia pod vplyvom návykovej látky podľa § 289 ods. 1  Tr. zákona na tom skutkovom základe, že dňa 15.04 2012 v čase o 17.04 hod. ako vodič viedol v stave vylučujúcom spôsobilosť na vedenie motorového vozidla, ktorý si privodil požitím  alkoholických nápojov osobné motorové vozidlo zn. VW Transporter Caravelle, M1 ev .č. XXXXX po štátnej ceste II/545 v smere od Bardejova na Prešov kde v katastri obce Raslavice okr. XXXXX, prekročil rýchlosť 50 km/hod. a bola mu nameraná rýchlosť 78  km/hod. kde bol bol zastavený a kontrolovaný hliadkou Okresného riaditeľstva PZ okresného dopravného inšpektorátu, a pri dychovej skúške na zistenie požitia alkoholických nápojov el. meračom Dräger7410 ev. č. ARFH-0143 mu bola nameraná koncentrácia alkoholu 0,49 mg/l etylalkoholu na liter vydychovaného vzduchu.

XXXXX prokuratúry v Bardejove uznesením sp. zn.: Pv 256/12   zo dňa 14.05.2012, právoplatným dňa 05.06.2012    podľa § 216 ods. 1 Tr. poriadku trestné stíhanie proti obvinenému XXXXX podmienečne zastavil a podľa § 216 ods. 2 Tr. por. mu určil skúšobnú dobu v trvaní 12 mesiacov, ktorá trvala do  05.06. 2013. 

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil  povinnosť nahradiť  spôsobenú  škodu  a vyhovel  aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas  skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z vyžiadaných správ z miesta trvalého bydliska obvineného a z odpisu registra trestov prokurátor okresnej prokuratúry zistil, že  obvinený XXXXX viedol  počas skúšobnej doby riadny život.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania  podľa § 9 ods. 1 písm. e/.

Z uvedených dôvodov bolo preto potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Fertáľ
prokurátor